ผู้สนับสนุน.. AEON เห็นอะไรในธุรกิจประกัน?
รู้หรือไม่ว่า.. คนไทยถือกรมธรรม์ประกันชีวิตไม่มาก เมื่อเทียบกับประเทศอื่นๆในทวีปเอเชีย  คนญี่ปุ่น 100 คน มีกรมธรรม์ 322 ฉบับ คนสิงคโปร์ 100 คน มีกรมธรรม์ 267 ฉบับ ในขณะที่ คนไทย 100 คน มีกรมธรรม์เพียง 37 ฉบับ  สรุปได้ว่าคนญี่ปุ่นมีกรมธรรม์มากกว่าคนไทยเกือบ 9 เท่า..  แต่จริงๆ แล้ว บริษัทประกันในประเทศไทยมีจำนวนกว่า 60 บริษัท   หมายความว่า สินค้าประกันมีอยู่ แต่อาจจะเข้าถึงได้ยาก หรือบางทีรู้ว่ามี แต่ก็ไม่รู้จะเลือกประกันอะไรดี..  แล้ว AEON มองเห็นช่องว่างอะไร? ลงทุนแมนจะเล่าให้ฟัง
20 มิ.ย. 2562

ผู้สนับสนุน..
AEON เห็นอะไรในธุรกิจประกัน? / โดย ลงทุนแมน
รู้หรือไม่ว่า..
คนไทยถือกรมธรรม์ประกันชีวิตไม่มาก
เมื่อเทียบกับประเทศอื่นๆในทวีปเอเชีย
คนญี่ปุ่น 100 คน มีกรมธรรม์ 322 ฉบับ
คนสิงคโปร์ 100 คน มีกรมธรรม์ 267 ฉบับ
ในขณะที่ คนไทย 100 คน มีกรมธรรม์เพียง 37 ฉบับ
สรุปได้ว่าคนญี่ปุ่นมีกรมธรรม์มากกว่าคนไทยเกือบ 9 เท่า..
เหตุผลหลักๆ อาจจะมาจากความรู้เรื่องการออม และความคุ้มครองเพื่ออนาคต
แต่จริงๆ แล้ว บริษัทประกันในประเทศไทยมีจำนวนกว่า 60 บริษัท
หมายความว่า สินค้าประกันมีอยู่ แต่อาจจะเข้าถึงได้ยาก
หรือบางทีรู้ว่ามี แต่ก็ไม่รู้จะเลือกประกันอะไรดี..
แล้ว AEON มองเห็นช่องว่างอะไร?
ลงทุนแมนจะเล่าให้ฟัง
เมื่อประเทศไทยมีบริษัทประกันเต็มไปหมด
แต่ปัญหาคือ หลายคนไม่รู้ว่าควรต้องเลือกประกันอะไร..
AEON จึงเป็นหนึ่งในบริษัทที่สนใจเข้ามาสร้างโอกาสให้กับผู้ที่สนใจทางด้านประกัน
โดยจัดตั้งบริษัท อิออน อินชัวรันส์ เซอร์วิส (ประเทศไทย) จำกัด เพื่อทำธุรกิจนายหน้าประกันภัยอย่างจริงจัง
โมเดลธุรกิจหลักๆ ของ อิออน อินชัวรันส์ เซอร์วิส
คือการแนะนำคนไทยกับประกันที่เหมาะสมผ่านพันธมิตรบริษัทประกันของบริษัทกว่า 40 รายทั่วประเทศ..
แล้วทำไม คนไทยควรมีประกัน?
รู้หรือไม่ว่า..
ประชากรไทยมีประมาณ 68 ล้านคน
ซึ่งเป็นประชากรที่มีอายุเกิน 60 ปี กว่า 11.3 ล้านคน
ซึ่งคิดเป็น 17% ของจำนวนประชากรทั้งหมด
โดยมีแนวโน้มที่จะเพิ่มขึ้นไปถึง 20% ใน 3 ปี
จากแนวโน้มดังกล่าว ทำให้ประเทศไทยกำลังจะเข้าสู่สังคมสูงอายุโดยสมบูรณ์ โดยประเทศไทยจะเป็นประเทศที่มีอายุเฉลี่ยสูงสุดท่ามกลางประเทศในเอเชียตะวันออกเฉียงใต้
ทั้งหมดนี้ก็เกิดมาจาก.. 
วิวัฒนาการทางการแพทย์ที่ทำให้เราอายุยืนขึ้น
รวมไปถึง อัตราการเกิดที่น้อยลงจากเทรนด์การใช้ชีวิตของสังคมไทยในปัจจุบัน
ซึ่งเมื่อคนเกษียณจากงานแล้ว ส่วนใหญ่ก็จะไม่มีรายได้ประจำ และจะเริ่มใช้เงินที่เก็บออมมา
หลายคนจึงเริ่มให้ความสำคัญกับการทำประกันตั้งแต่เนิ่นๆ ในช่วงอายุที่ยังมีความสามารถในการจ่ายเบี้ย เพื่อเป็นหลักประกันระยะยาวได้จนถึงวัยเกษียณ
เมื่อรวมกับ ความรู้ความเข้าใจในธุรกิจประกันที่มากขึ้นของคนไทย
เรื่องความเสี่ยงที่ควบคุมไม่ได้ทางธุรกิจ เช่น ไฟไหม้ น้ำท่วม ที่ทำให้เราเสียโอกาสไปกับเหตุการณ์ที่ไม่คาดคิด
สิ่งเหล่านี้จึงเป็นปัจจัยสนับสนุน ที่ทำให้ธุรกิจประกันในประเทศไทย
มีอัตราการเติบโตในตลอดช่วงหลายปีที่ผ่านมา..
อัตราการเติบโตเฉลี่ย ธุรกิจประกันประเทศไทย ตั้งแต่ปี 2558 ถึงปี 2562
ธุรกิจประกันชีวิต เพิ่มขึ้นเฉลี่ย 5.7% ต่อปี
ธุรกิจประกันวินาศภัย เพิ่มขึ้นเฉลี่ย 4.2% ต่อปี
จากแนวโน้มดังกล่าว ทำให้ อิออน อินชัวรันส์ เซอร์วิส กระโดดเข้ามามีส่วนแบ่งในธุรกิจประกัน พร้อมกลยุทธ์การเป็นพันธมิตรกับบริษัทประกันชั้นนำกว่า 40 แห่ง
ผลประกอบการบริษัท อิออน อินชัวรันส์ เซอร์วิส (ประเทศไทย) จำกัด
ปี 2557 รายได้ 401 ล้านบาท 
ปี 2559 รายได้ 716 ล้านบาท
ปี 2561 รายได้ 758 ล้านบาท
ซึ่งจะเห็นได้ว่ารายได้ของบริษัทฯ เติบโตอย่างต่อเนื่องขึ้นทุกปี และมีแนวโน้มเพิ่มขึ้นอีกในอนาคต
แล้ว อิออน อินชัวรันส์ เซอร์วิส ให้บริการอะไรบ้าง?
ปัจจุบัน บริษัทให้บริการคำปรึกษาและวางแผนด้านประกัน การเรียกร้องค่าสินไหมทดแทน และยังรวมไปถึงการควบคุม และป้องกันความเสี่ยงผ่านประกันทุกรูปแบบ
ตั้งแต่ประกันชีวิต
ประกันสุขภาพ
ประกันอุบัติเหตุ
ประกันธุรกิจ SME
ประกันรถยนต์ และพ.ร.บ.
และอีกหลายๆ กรมธรรม์ อย่างครบวงจร
เรื่องนี้ก็เป็นอีกหนึ่งการตอบโจทย์สังคมด้วยธุรกิจที่น่าสนใจ..
เมื่อช่องว่างยังมีอยู่ 
นั่นก็อาจจะหมายถึงโอกาส
ก็น่าติดตามไม่น้อยว่า 
ธุรกิจที่ตอบโจทย์สังคมไทยในอนาคต และเติบโตได้ดี จะมีอะไรบ้าง?
แต่ที่แน่ๆ ธุรกิจประกัน น่าจะเป็นหนึ่งในนั้น เหมือนที่ อิออน อินชัวรันส์ เซอร์วิส มองเห็น..
สำหรับใครที่ต้องการวางแผน หรือหาที่ปรึกษาด้านประกัน
สามารถดูรายละเอียดเพิ่มเติมได้ที่ 
 
และโทร. (02) 689-7111
References
-สำนักงานสถิติแห่งชาติ
-สมาคมประกันวินาศภัย
-กรมพัฒนาธุรกิจการค้า